CELEX: C2005/057/58
Language: sk
Date: 2005-03-05 00:00:00
Title: Vec T-494/04: Žaloba podaná dňa 22. decembra 2004: Wineke Neirinck proti Komisii Európskych spoločenstiev

5.3.2005   
            
            
               SK
            
            
               Úradný vestník Európskej únie
            
            
               C 57/34
            
         Žaloba podaná dňa 22. decembra 2004: Wineke Neirinck proti Komisii Európskych spoločenstiev
   (Vec T-494/04)
   (2005/C 57/58)
   Jazyk konania: francúzština
   Wineke Neirinck, bydliskom v Bruseli, v zastúpení: Georges Vandersanden, Laure Levi a Aurore Finchelstein, advokáti, podala 22. decembra 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobkyňa navrhuje, aby Súd prvého stupňa:
   
               —
            
            
               zrušil rozhodnutie, o ktorom sa žalobkyňa dozvedela počas schôdze jednotky ÚIB.1 (Úrad pre infraštruktúru a logistiku v Bruseli – Vykonávanie politiky nehnuteľností) zo 4. marca 2004, podľa ktorého bol na miesto právnika v sektore politiky nehnuteľností v rámci OIB, o ktoré sa uchádzala žalobkyňa, vybratý iný kandidát,
            
         
               —
            
            
               zrušil potvrdzujúce rozhodnutie z 9. marca 2004, ktorým bola žalobkyňa informovaná o zamietnutí jej žiadosti,
            
         
               —
            
            
               zrušil nadväzujúce rozhodnutie z 27. apríla 2004, ktorým bola žalobkyňa informovaná, že neuspela pri ústnej skúške a ktorým bolo potvrdené menovanie inej osoby,
            
         
               —
            
            
               v každom prípade priznal žalobkyni 30.000 eur ako odškodnenie za materiálnu a nemateriálnu ujmu, ktorú žalobkyňa utrpela, pričom táto suma je určená predbežne ex aequo et bono,
            
         
               —
            
            
               zaviazal žalovanú nahradiť trovy konania.
            
         Žalobné dôvody a hlavné tvrdenia
   Žalobkyňa, ktorá bola v danom období dočasnou zamestnankyňou Komisie na Úrade pre infraštruktúru a logistiku v Bruseli (ÚIB), sa uchádzala o miesto právnika v sektore politiky nehnuteľností v rámci OIB. Svojou žalobou sa domáha zrušenia rozhodnutí, ktorými sa zamieta jej žiadosť o prijatie na dané pracovné miesto a ktorými sa naň menuje iná osoba, ako aj náhrady údajnej materiálnej a nemateriálnej ujmy.
   Na podporu svojej žaloby žalobkyňa uvádza porušenie záujmov služby, všeobecných zásad nestrannosti, objektivity, nediskriminácie, transparentnosti a odôvodnenia, ako aj zneužitia konania. Žalobkyňa tvrdí, že výber osoby menovanej na dané miesto sa vykonal mimo akéhokoľvek zákonného procesu a bez toho, aby sa predtým vykonalo porovnávacie skúmanie odborných kvalít tejto osoby a odborných kvalít žalobkyne. V tej istej súvislosti žalobkyňa uvádza zjavne nesprávne posúdenie, porušenie povinnosti starostlivosti a správneho úradného postupu. Žalobkyňa tiež uvádza porušenie všeobecnej zásady rovnakého zaobchádzania, pričom naznačuje, že s výnimkou žalobkyne všetci pomocní a dočasní zamestnanci ÚIB, ktorých zmluvy uplynuli k 1. máju 2004, zostali na ÚIB aj po tomto dátume.